ਅਨੂ ਮੇਨਨ ਵੱਲੋਂ ਨਿਰਦੇਸ਼ਤ ਅਤੇ ਸ਼੍ਰਿਸ਼ਟੀ ਆਰੀਆ ਅਤੇ ਗੋਲਡੀ ਬਹਿਲ ਵੱਲੋਂ ਬਣਾਈ ਗਈ ਫ਼ਿਲਮ ‘ਲੰਦਨ ਪੈਰਿਸ ਨਿਊਯਾਰਕ’ ਦੋ ਅਜਿਹੇ ਦਿਲਾਂ ਦੀ ਪ੍ਰੇਮ ਕਹਾਣੀ ਹੈ ਜਿਨ੍ਹਾਂ ਦੇ ਸੁਭਾਅ ਅਤੇ ਸੋਚ ਬਿਲਕੁਲ ਵੱਖਰੇ ਹਨ। ਉਨ੍ਹਾਂ ਦੋਵਾਂ ‘ਚ ਪਿਆਰ ਦੀ ਕਲਪਨਾ ਵੀ ਨਹੀਂ ਕੀਤੀ ਜਾ ਸਕਦੀ। ਇਸ ਫ਼ਿਲਮ ਦੀ ਕਹਾਣੀ ਚੈਂਬੂਰ ਇਲਾਕੇ ‘ਚ ਰਹਿਣ ਵਾਲੀ ਮੱਧਵਰਗੀ ਲੜਕੀ ਲਲਿਤਾ (ਅਦਿਤੀ ਰਾਏ ਹੈਦਰੀ) ਅਤੇ ਮੂੰਬਈ ਦੇ ਬਾਂਦਰਾ ਇਲਾਕੇ ਦੇ ਅਮੀਰ ਘਰ ਦੇ ਲੜਕੇ ਨਿਖਿਲ (ਅਲੀ ਜਾਫਰ) ਦੀ ਹੈ। ਲਲਿਤਾ ਸਕਾਲਰਸ਼ਿਪ ਮਿਲਣ ਉੱਤੇ ਰਾਜਨੀਤੀ ਸ਼ਾਸਤਰ ‘ਚ ਪੜ੍ਹਾਈ ਕਰਨ ਲਈ ਨਿਊਯਾਰਕ ਜਾਂਦੀ ਹੈ।
ਨਿਖਿਲ ਆਪਣੇ ਪਿਤਾ ਦੇ ਪੈਸਿਆਂ ‘ਤੇ ਫ਼ਿਲਮ ਮੇਕਿੰਗ ਦਾ ਕੋਰਸ ਕਰਨ ਲਈ ਲੰਦਨ ਜਾਂਦਾ ਹੈ। ਲੰਦਨ ‘ਚ ਇੱਕ ਸ਼ਾਮ ਲਲਿਤਾ ਅਤੇ ਨਿਖਿਲ ਦੀ ਮੁਲਾਕਾਤ ਹੁੰਦੀ ਹੈ ਅਤੇ ਦੋਵਾਂ ਨੂੰ ਇੱਕ ਦੂਜੇ ਨਾਲ ਪਿਆਰ ਹੋ ਜਾਂਦਾ ਹੈ ਪਰ ਦੋਨਾਂ ਦਾ ਭਵਿੱਖ ਦੋਨਾਂ ਨੂੰ ਵੱਖ-ਵੱਖ ਸ਼ਹਿਰਾਂ ‘ਚ ਲੈ ਜਾਂਦਾ ਹੈ।
ਇਹ ਫ਼ਿਲਮ ਲਲਿਤਾ ਅਤੇ ਨਿਖਿਲ ਦੇ ਜੀਵਨ ਸਫ਼ਰ ਦੇ ਨਾਲ ਉਨ੍ਹਾਂ ਦੀ ਪ੍ਰੇਮ ਕਹਾਣੀ ਹੈ ਜੋ 8 ਸਾਲਾਂ ਦੇ ਦੌਰਾਨ ਲੰਦਨ, ਪੈਰਿਸ ਅਤੇ ਨਿਊਯਾਰਕ ‘ਚ ਇੱਕ-ਇੱਕ ਰਾਤ ਲਈ ਮਿਲਦੇ ਹਨ। ਫ਼ਿਲਮ ਦੇ ਤਿੰਨ ਭਾਗ ਹਨ ਅਤੇ ਇਨ੍ਹਾਂ ਭਾਗਾਂ ‘ਚ ਸਮੇਂ ਅਨੁਸਾਰ ਇਨ੍ਹਾਂ ਦੋਵਾਂ ਪਾਤਰਾਂ ਦੇ ਦਿਮਾਗੀ ਸਤਰ ਨੂੰ ਫ਼ਿਲਮਾਇਆ ਗਿਆ ਹੈ। ਫ਼ਿਲਮ ‘ਚ ਦਿਖਾਈਆਂ ਗਈਆਂ ਤਿੰਨ ਵੱਖ-ਵੱਖ ਨਦੀਆਂ ਥੇਮਸ, ਸਾਈਨੇ, ਹਡਸਨ ਇਨ੍ਹਾਂ ਦੋਨਾਂ ਚਰਿੱਤਰਾਂ ਦੇ ਵਿਚਕਾਰ ਪਿਆਰ ਦੇ ਉਤਰਾਅ-ਚੜਾਅ ਨੂੰ ਪੇਸ਼ ਕਰਦੀਆਂ ਹਨ।
ਬਤੌਰ ਨਿਰਦੇਸ਼ਕ ਅਨੂ ਮੇਨਨ ਦੀ ਇਹ ਪਹਿਲੀ ਫ਼ਿਲਮ ਹੈ। ਗਾਇਕ, ਲੇਖਕ ਅਤੇ ਐਕਟਰ ਦੇ ਤੌਰ ‘ਤੇ ਪਹਿਚਾਣ ਬਣਾ ਚੁੱਕੇ ਅਲੀ ਜਾਫਰ ਨੇ ਇਸ ਫ਼ਿਲਮ ਦੁਆਰਾ ਬਤੌਰ ਸੰਗੀਤਕਾਰ ਵੀ ਆਪਣੇ ਕਰੀਅਰ ਦੀ ਸ਼ੁਰੂਆਤ ਕੀਤੀ ਹੈ। ਫ਼ਿਲਮ ਦੇ ਸੰਗੀਤ ‘ਤੇ ਖ਼ਾਸ ਧਿਆਨ ਦਿੱਤਾ ਗਿਆ ਹੈ। ਲੰਡਨ ‘ਚ ਪੌਪ ਰੋਮਾਂਸ, ਨਿਊਯਾਰਕ ‘ਚ ਬਲੂ ਰੈਪਸ ਅਤੇ ਪੈਰਿਸ ‘ਚ ਇਲੈਕਟ੍ਰਾਨਿਕ ਸੂਫੀ ਭਾਵ ਇਨ੍ਹਾਂ ਤਿੰਨਾਂ ਤਰ੍ਹਾਂ ਦੇ ਸੰਗੀਤ ਨੂੰ ਭਾਰਤੀ ਰੰਗ ‘ਚ ਪੇਸ਼ ਕੀਤਾ ਗਿਆ ਹੈ।
 
‘ਤੇਰੇ ਬਿਨ ਲਾਦੇਨ’ ਅਤੇ ‘ਮੇਰੇ ਬ੍ਰਦਰ ਕੀ ਦੁਲਹਨ’ ਤੋਂ ਬਾਅਦ ‘ਲੰਦਨ ਪੈਰਿਸ ਨਿਊਯਾਰਕ’ ਅਲੀ ਜਾਫਰ ਦੀ ਤੀਜੀ ਫ਼ਿਲਮ ਹੋਣ ਦੇ ਨਾਲ-ਨਾਲ ਅਜਿਹੀ ਫ਼ਿਲਮ ਹੈ ਜਿਸ ਵਿੱਚ ਉਸ ਨੇ ਸੋਲੋ ਹੀਰੋ ਦੇ ਤੌਰ ‘ਤੇ ਭੂਮਿਕਾ ਨਿਭਾਈ ਹੈ। ਫ਼ਿਲਮ ਦਾ ਨਿਰਮਾਣ ‘ਫਾਕਸ ਸਟਾਰ ਸਟੂਡੀਓ’ ਅਤੇ ‘ਰੋਜ਼ ਮੂਵੀਜ਼’ ਨੇ ਮਿਲ ਕੇ ਕੀਤਾ ਹੈ।

ਪ੍ਰਸ਼ਨਃ  ਫ਼ਿਲਮ ‘ਲੰਦਨ ਪੈਰਿਸ ਨਿਊਯਾਰਕ’ ਦਾ ਨਿਰਦੇਸ਼ਕ ਕੌਣ ਹੈ?
ਉੱਤਰਃ ਅਨੂ ਮੇਨਨ ਫ਼ਿਲਮ ‘ਲੰਦਨ ਪੈਰਿਸ ਨਿਊਯਾਰਕ’ ਦਾ ਨਿਰਦੇਸ਼ਕ ਅਨੂ ਮੇਨਨ ਹੈ।